《吊厓 其三》
明代·李之标

浮沈今古一兴亡，南北英雄落大荒。万死孤臣堪百折，千秋凉雨泣三湘。

黄冠梦失南归路，白草魂飞北地霜。何处悲风增感激，累累青冢拂垂杨。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。